ഇന്ത്യയിൽ നിന്ന് മികച്ച അത്ലറ്റുകൾ ഉണ്ടാകത്തതിന് കാരണം വിദേശപരിശീലകരുടെ അഭാവവും അടിസ്ഥാന സൌകര്യങ്ങളുടെ കുറവുമെന്ന് അത്ലറ്റിക് ഇതിഹാസം ലിൻഫോർഡ് ക്രിസ്റ്റി . ഓട്ടം ആസ്വദിക്കാൻ കഴിയാതെ വന്നത് കൊണ്ടാണ് ഉസൈൻ ബോൾട്ട് വിട പറഞ്ഞതെന്നും അദ്ദേഹത്തിൻറെ പിൻഗാമി ആരാകുമെന്ന് പ്രവചിക്കുന്നത് വെല്ലുവിളിയാണെന്നും അദ്ദേഹം പറഞ്ഞു . ദില്ലിയിൽ ഏഷ്യാനറ്റ് ന്യൂസിന് അനുവദിച്ച അഭിമുഖത്തിൽ സംസാരിക്കുകയായിരുന്നു ലിൻഫോർഡ് ക്രിസ്റ്റി . വേണ്ടത്ര അടിസ്ഥാന സൌകര്യങ്ങളില്ല എന്നതാണ് ഇന്ത്യ നേരിടുന്ന പ്രധാന പ്രശ്നം . പിന്നെ രാജ്യത്തിന് പുറത്ത് നിന്ന് പരിശീലകരെ കൊണ്ടു വരുന്നതും വെല്ലുവിളിയാണ് . എങ്കിലേ മാറ്റമുണ്ടാകൂ . ഒരു കോടി 30 ലക്ഷം ജനങ്ങള് ഇന്ത്യയിലുണ്ട് . ഇവരിൽ നിന്ന് മികച്ചവരെ കണ്ടെത്തി എടുക്കേണ്ടത് സര്ക്കാരിൻറെ ജോലിയാണെന്നും ലിൻഫോർഡ് പറയുന്നു . പിടി ഉഷ മഹത്തായ അത് ലറ്റായിരുന്നു . ഇവരെപോലുള്ളവർ നമുക്ക് ചുറ്റും ഇനിയുമുണ്ടെന്നും ലിൻഫോർഡ് കൂട്ടിച്ചേർത്തു . ഓട്ടം ആസ്വദിക്കാൻ കഴിയാത്ത ഒരു ഘട്ടം എത്തിയപ്പോഴാണ് ഉസൈൻ ബോൾട്ട് വിട പറഞ്ഞത് . അത് സ്വാഭാവികമാണ് . അടുത്ത രാജാവിനെ പ്രവചിക്കുക പക്ഷെ എളുപ്പമല്ല കാര്യമല്ലെന്നു ലിൻഫോർഡ് വിലയിരുത്തുന്നു . കാനഡയുടെ ആന്ദ്രേ ഗ്രാസ്സെ ഉണ്ട് . ബ്രിട്ടനിൽ നിന്നും അമേരിക്കയിൽനിന്നും താരങ്ങളുണ്ട് . എല്ലാവരും രാജാവാകാൻ ശ്രമിക്കുമ്പോൾ ഒന്നും പ്രവചിക്കാനാവത്ത അവസ്ഥയാണെന്നും ലിൻഫോർഡ് പറയുന്നു .